Kuka tahansa voi jäädä työttömäksi kesken olemassa olevan lainan lyhentämisen. Tällaisia tilanteita varten joillakin lainayhtiöillä ja pankeilla on saatavilla lisäpalveluna niin sanottu lainan takaisinmaksuturva. Maksuturva kattaa ja helpottaa lainanlyhennyksiä työttömyyden tai sairauden osuessa kohdalle, jolloin lainan lyhentäminen sovitun suunnitelman mukaisesti luonnollisesti hankaloituu.
Maksuturvamahdollisuudesta kannattaa ottaa selvää etukäteen ennen lainasopimuksen allekirjoittamista. Työttömyyden osuessa kohdalle kesken lainan lyhentämisen on oman lainayhtiön kanssa yleensä mahdollista sopia myös erilaisista maksujärjestelyistä ja lyhennys- tai maksuvapaista kuukausista. Tärkeintä on olla hyvissä ajoin yhteydessä lainantarjoajaan, jotta yllättävään ja uuteen tilanteeseen voidaan löytää kumpaakin osapuolta tyydyttävä ratkaisu.